नारदस्मृतिः/व्यवहारपदानि/निक्षिपः
<table>		
		
<td><p>		
	स्वद्रव्यं यत्र विश्रम्भान्निक्षिपत्यविशङ्कितः   ।निक्षेपो नाम तत्प्रोक्तं व्यवहारपदं बुधैः   । । २.०१  । ।	</p>
<td><p>		
	अन्यद्रव्यव्यवहितं द्रव्यं अव्याकृतं च यत् ।निक्षिप्यते परगृहे तदौपनिधिकं स्मृतम्  । । २.०२  । ।	</p>
<td><p>		
	स पुनर्द्विविधः प्रोक्तः साक्षिमानितरस्तथा   ।प्रतिदानं तथैवास्य प्रत्ययः स्याद्विपर्यये   । । २.०३  । ।	</p>
<td><p>		
	याच्यमानस्तु यो दात्रा निक्षेपं न प्रयच्छति   ।दण्ड्यः स राज्ञा दाप्यश्च नष्टे दाप्यश्च तत्समम्  । । २.०४  । ।	</p>
<td><p>		
	यश्चार्थं साधयेत्तेन निक्षेप्तुरननुज्ञया   ।तत्रापि दण्ड्यः स भवेत्तच्च सोदयं आवहेत् । । २.०५  । ।	</p>
<td><p>		
	ग्रहीतुः सह योऽर्थेन नष्टो नष्टः स दायिनः   ।दैवराजकृते तद्वन्न चेत्तज्जिह्मकारितम्  । । २.०६  । ।	</p>
<td><p>		
	एष एव विधिर्दृष्टो याचितान्वाहितादिषु   ।शिल्पिषूपनिधौ न्यासे प्रतिन्यासे तथैव च   । । २.०७  । ।	</p>
<td><p>		
	प्रतिगृह्णाति पोगण्डं यश्च सप्रधनं नरः   ।तस्याप्येष भवेद्धर्मः षडेते विधयः समाः   । । २.०८  । ।	</p>